3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

ผลิตภัณฑ์ของบริษัทจำแนกได้ 3 กลุ่ม ตามรูปแบบการใช้งาน ดังนี้

ก. ผลิตภัณฑ์คอนกรีตมวลเบา ประกอบด้วย

- อิฐมวลเบา Q-CON (Q-CON Block) ใช้ในการก่อสร้างผนังทั้งภายในและภายนอก
สำหรับการก่อสร้างอาคารและที่อยู่อาศัยทั่วไป โดยมีการผลิตให้มีขนาดของความกว้าง ความยาว
และความหนา หลายรูปแบบเพื่อให้สอดคล้องกับความต้องการใช้งาน โดยมีขนาดความกว้าง 20
เซนติเมตร ความยาว 60 เซนติเมตร และความหนาตั้งแต่ 7.5 เซนติเมตร ขึ้นไป
ทั้งนี้มีการผลิตให้มีความหนาเพิ่มขึ้นอีกชั้นละ 2.5 เซนติเมตร จนถึงความหนาสูงสุด 30 เซนติเมตร

- แผ่นผนังมวลเบา Q-CON (Q-CON Wall Panel) แผ่นพื้นมวลเบา Q-CON (Q-CON Floor
Panel) บันไดมวลเบา Q-CON (Q-CON Stair) เคาน์เตอร์มวลเบาสำเร็จรูป Q-CON (Q-CON
Counter) และคานทับหลังมวลเบา Q-CON (Q-CON Lintel)
ใช้ในการก่อสร้างอาคารและที่อยู่อาศัยทั่วไป หรือโครงการสาธารณูปโภคพื้นฐาน
หรือการใช้งานในห้องครัวและห้องน้ำ โดยมีการผลิตให้มีขนาดของความกว้าง ความยาว
และความหนา หลายรูปแบบเพื่อให้สอดคล้องกับความต้องการใช้งาน
รวมทั้งมีการเสริมเหล็กให้เหมาะสมสำหรับการใช้งาน
เพื่อรองรับการก่อสร้างที่ต้องการรับน้ำหนักมากประมาณ 50 – 1,000 กิโลกรัม / ตารางเมตร

ข. ปูนก่อ และปูนฉาบ สำหรับคอนกรีตมวลเบาโดยเฉพาะ
ใช้ในการก่อสร้างอาคารและที่พักอาศัยเพื่อช่วยให้ก่อสร้างได้รวดเร็ว แข็งแรง สวยงาม
และประหยัด

ค. เครื่องมือและอุปกรณ์ต่างๆ ที่ใช้สำหรับคอนกรีตมวลเบาโดยเฉพาะ ได้แก่ เกรียงปูนก่อ
เกรียงฟันปลา เกรียงกระดาษทราย หัวปั่นปูน เหล็กขูดเซาะร่อง ฆ้อน เลื่อย เหล็กฉาก ขอเกี่ยว
ตะปูยึด เป็นต้น

เทคโนโลยีที่ใช้ในการผลิต และการรับการให้บริการทางเทคนิค

อิฐมวลเบา แผ่นผนังและพื้นคอนกรีตมวลเบา เคาน์เตอร์มวลเบาสำเร็จรูป และคานทับหลังมวลเบา
Q-CON อาศัยเทคโนโลยีการผลิตของ HEBEL ประเทศเยอรมนี
ซึ่งเป็นเทคโนโลยีที่ได้รับการยอมรับอย่างกว้างขวางทั่วโลกมากว่า 80 ปี
ปัจจุบันบริษัทเป็นบริษัทแห่งแรกและแห่งเดียวในประเทศไทยและในแถบเอเชียตะวันออกเฉียงใต้
ที่ได้รับลิขสิทธิ์การผลิตจาก HEBEL ประเทศเยอรมนี บริษัทได้มีการลงนามในสัญญากับ HEBEL
ประเทศเยอรมนี ในการที่รับการให้บริการทางเทคนิค และการใช้เครื่องหมายการค้าจาก HEBEL
เมื่อวันที่ 23 มิถุนายน 2537 วันที่ 28 กุมภาพันธ์ 2546 วันที่ 13 มกราคม 2547 และวันที่ 14
พฤษภาคม 2547 ตามลำดับ (รายละเอียดตามส่วนที่ 2 ข้อ 5.2
การรับบริการทางเทคนิคและการใช้เครื่องหมายการค้า) ตั้งแต่ปี พ.ศ. 2467 จนกระทั่งปัจจุบัน
HEBEL
ยังคงรักษาความเป็นผู้นำด้านเทคโนโลยีในการผลิตคอนกรีตมวลเบาที่มีคุณภาพสูงและมีชื่อเสียงเป็นที่ยอมรับตามมาตรฐานสากล
การที่บริษัทได้รับเทคโนโลยีและได้รับการให้บริการทางเทคนิคจาก HEBEL
ทำให้ผลิตภัณฑ์คอนกรีตมวลเบาของบริษัทมีคุณภาพสูง และเป็นที่ยอมรับตามมาตรฐานสากล

การได้รับการส่งเสริมการลงทุน

บริษัทได้รับสิทธิพิเศษทางภาษีภายใต้พระราชบัญญัติส่งเสริมการลงทุนพ.ศ. 2520
ออกให้โดยคณะกรรมการส่งเสริมการลงทุน สำหรับโรงงานแห่งที่ 2 โรงงานแห่งที่ 3 และ
โรงงานแห่งที่ 4 ตามบัตรส่งเสริมเลขที่ 1607(2)/2547 ลงวันที่ 29 กรกฎาคม 2547 ,
1933(2)/2547 ลงวันที่ 3 พฤศจิกายน 2547 และ 2065(2)/2547 ลงวันที่ 15 ธันวาคม 2547
ตามลำดับ เพื่อส่งเสริมการลงทุนในการผลิตแผ่นผนังและพื้นคอนกรีต (น้ำหนักเบา) สำเร็จรูป
ทั้งนี้ภายใต้เงื่อนไขและสิทธิพิเศษทางภาษีที่สำคัญโดยสรุป ดังนี้

โรงงานแห่งที่ 2 (ดำเนินงานโดยบริษัท)

+------------------------------------+---------------------------------+
| หัวข้อ                               | รายละเอียด                       |
+------------------------------------+---------------------------------+
| เงื่อนไขที่สำคัญ                        |                                 |
+------------------------------------+---------------------------------+
| 1. ทุนชำระแล้วขั้นต่ำก่อนวันเปิดดำเนินการ   | 400 ล้านบาท                      |
+------------------------------------+---------------------------------+
| 2.                                 | ร้อยละ 51                        |
| ร้อ                                 |                                 |
| ยละขั้นต่ำของการถือหุ้นของบุคคลผู้มีสัญชาติไทย |                                 |
+------------------------------------+---------------------------------+
| 3. กำลังการผลิตแผ่นผนังและพื้นคอนกรีต     | ปีละประมาณ 3,000,000 ตารางเมตร   |
| (น้ำหนักเบา) สำเร็จรูป                 |                                 |
+------------------------------------+---------------------------------+
| 4. ขนาดการลงทุนไม่รวมที่ดินและทุนหมุนเวียน | ไม่น้อยกว่า 1 ล้านบาท               |
+------------------------------------+---------------------------------+
| 5. การได้รับระบบมาตรฐานอุตสาหกรรม     | ต้องได้ใบรับรองระบบคุณภาพมาตรฐาน    |
|                                    | ISO 9000                        |
|                                    | หรือมาตรฐานสากลอื่นที่เทียบเท่า ภายใน  |
|                                    | 2 ปี นับแต่วันที่เปิดดำเนินการ          |
|                                    | หากไม่สามารถดำเนินการ             |
|                                    | ได้ในกำหนดเวลาจะถูกเพิกถอนสิทธิและปร |
|                                    | ะโยชน์ยกเว้นภาษีเงินได้นิติบุคคลเป็นเวลา |
|                                    | 1 ปี                             |
+------------------------------------+---------------------------------+
| 6. ที่ตั้งโรงงาน                       | ในเขตอุตสาหกรรม ของบริษัทที่ดิน       |
|                                    |                                 |
|                                    | บางปะอิน จำกัด จังหวัดพระนครศรีอยุธยา |
+------------------------------------+---------------------------------+
| สิทธิพิเศษทางภาษีที่สำคัญ                 |                                 |
+------------------------------------+---------------------------------+
| 1.                                 | ได้รับลดหย่อนอากรขาเข้ากึ่งหนึ่ง        |
| อากร                               | เว้นแต่รายก                       |
| ขาเข้าเฉพาะเครื่องจักรที่ไม่อยู่ในรายการปรับ | ารเครื่องจักรที่มีอากรขาเข้าต่ำกว่าร้อยละ |
| ลดอากรขาเข้าตามประกาศกระทรวงการคลังที่ | 10 จะไม่ได้รับการลดหย่อน            |
| ศก. 13/2533                        |                                 |
+------------------------------------+---------------------------------+
| 2. ภาษีเงินได้นิติบุคคลสำหรับกำไรสุทธิ *    | ได้รับยกเว้นเป็นระยะเวลา 7          |
|                                    | ปีนับ                             |
|                                    | แต่วันที่เริ่มมีรายได้จากการประกอบกิจการ |
|                                    | *                               |
+------------------------------------+---------------------------------+
| 3. เงินปันผลจากกิจการที่ได้รับการส่งเสริม   | ได้รับยกเว้นไม่ต้อง                  |
|                                    | นำไปรวมคำนวณเพื่อเสียภาษีเงินได้ตลอดร |
|                                    | ะยะเวลาที่ได้รับยกเว้นภาษีเงินได้นิติบุคคล |
+------------------------------------+---------------------------------+

โรงงานแห่งที่ 3 (ดำเนินงานโดยบริษัท)

+------------------------------------+---------------------------------+
| หัวข้อ                               | รายละเอียด                       |
+------------------------------------+---------------------------------+
| เงื่อนไขที่สำคัญ                        |                                 |
+------------------------------------+---------------------------------+
| 1. ทุนชำระแล้วขั้นต่ำก่อนวันเปิดดำเนินการ   | 400 ล้านบาท                      |
+------------------------------------+---------------------------------+
| 2.                                 | ร้อยละ 51                        |
| ร้อ                                 |                                 |
| ยละขั้นต่ำของการถือหุ้นของบุคคลผู้มีสัญชาติไทย |                                 |
+------------------------------------+---------------------------------+
| 3. กำลังการผลิตแผ่นผนังและพื้นคอนกรีต     | ปีละประมาณ 3,000,000 ตารางเมตร   |
| (น้ำหนักเบา) สำเร็จรูป                 |                                 |
+------------------------------------+---------------------------------+
| 4. ขนาดการลงทุนไม่รวมที่ดินและทุนหมุนเวียน | ไม่น้อยกว่า 1 ล้านบาท               |
+------------------------------------+---------------------------------+
| 5. การได้รับระบบมาตรฐานอุตสาหกรรม     | ต้องได้ใบรับรองระบบคุณภาพมาตรฐาน    |
|                                    | ISO 9000                        |
|                                    | หรือมาตรฐานสากลอื่นที่เทียบเท่า ภายใน  |
|                                    | 2 ปี นับแต่วันที่เปิดดำเนินการ          |
|                                    | หากไม่สามารถดำเนินการ             |
|                                    | ได้ในกำหนดเวลาจะถูกเพิกถอนสิทธิและปร |
|                                    | ะโยชน์ยกเว้นภาษีเงินได้นิติบุคคลเป็นเวลา |
|                                    | 1 ปี                             |
+------------------------------------+---------------------------------+
| 6. ที่ตั้งโรงงาน                       | ในเขตอุตสาหกรรม ของบริษัทที่ดิน       |
|                                    |                                 |
|                                    | บางปะอิน จำกัด จังหวัดพระนครศรีอยุธยา |
+------------------------------------+---------------------------------+
| สิทธิพิเศษทางภาษีที่สำคัญ                 |                                 |
+------------------------------------+---------------------------------+
| 1.                                 | ได้รับลดหย่อนอากรขาเข้ากึ่งหนึ่ง        |
| อากร                               | เว้นแต่รายก                       |
| ขาเข้าเฉพาะเครื่องจักรที่ไม่อยู่ในรายการปรับ | ารเครื่องจักรที่มีอากรขาเข้าต่ำกว่าร้อยละ |
| ลดอากรขาเข้าตามประกาศกระทรวงการคลังที่ | 10 จะไม่ได้รับการลดหย่อน            |
| ศก. 13/2533                        |                                 |
+------------------------------------+---------------------------------+
| 2. ภาษีเงินได้นิติบุคคลสำหรับกำไรสุทธิ *    | ได้รับยกเว้นเป็นระยะเวลา 7          |
|                                    | ปีนับ                             |
|                                    | แต่วันที่เริ่มมีรายได้จากการประกอบกิจการ |
|                                    | *                               |
+------------------------------------+---------------------------------+
| 3. เงินปันผลจากกิจการที่ได้รับการส่งเสริม   | ได้รับยกเว้นไม่ต้อง                  |
|                                    | นำไปรวมคำนวณเพื่อเสียภาษีเงินได้ตลอดร |
|                                    | ะยะเวลาที่ได้รับยกเว้นภาษีเงินได้นิติบุคคล |
+------------------------------------+---------------------------------+

โรงงานที่ 4 (ดำเนินงานโดยบริษัทย่อยรายบริษัท คิว-คอน อีสเทอร์น จำกัด
ซึ่งบริษัทถือหุ้นในสัดส่วนร้อยละ 99.99)

+------------------------------------+---------------------------------+
| หัวข้อ                               | รายละเอียด                       |
+------------------------------------+---------------------------------+
| เงื่อนไขที่สำคัญ                        |                                 |
+------------------------------------+---------------------------------+
| 1. ทุนชำระแล้วขั้นต่ำก่อนวันเปิดดำเนินการ   | 400 ล้านบาท                      |
+------------------------------------+---------------------------------+
| 2.                                 | ร้อยละ 51                        |
| ร้อ                                 |                                 |
| ยละขั้นต่ำของการถือหุ้นของบุคคลผู้มีสัญชาติไทย |                                 |
+------------------------------------+---------------------------------+
| 3. กำลังการผลิตแผ่นผนังและพื้นคอนกรีต     | ปีละประมาณ 3,000,000 ตารางเมตร   |
| (น้ำหนักเบา) สำเร็จรูป                 |                                 |
+------------------------------------+---------------------------------+
| 4. ขนาดการลงทุนไม่รวมที่ดินและทุนหมุนเวียน | ไม่น้อยกว่า 1 ล้านบาท               |
+------------------------------------+---------------------------------+
| 5. การได้รับระบบมาตรฐานอุตสาหกรรม     | ต้องได้ใบรับรองระบบคุณภาพมาตรฐาน    |
|                                    | ISO 9000                        |
|                                    | หรือมาตรฐานสากลอื่นที่เทียบเท่า ภายใน  |
|                                    | 2 ปี นับแต่วันที่เปิดดำเนินการ          |
|                                    | หากไม่สามารถดำเนินการ             |
|                                    | ได้ในกำหนดเวลาจะถูกเพิกถอนสิทธิและปร |
|                                    | ะโยชน์ยกเว้นภาษีเงินได้นิติบุคคลเป็นเวลา |
|                                    | 1 ปี                             |
+------------------------------------+---------------------------------+
| 6. ที่ตั้งโรงงาน                       | ในเขตอุตสาหกรรมของบริษัทอมตะซิตี้     |
|                                    | จำกัด จังหวัดระยอง                 |
+------------------------------------+---------------------------------+
| สิทธิพิเศษทางภาษีที่สำคัญ                 |                                 |
+------------------------------------+---------------------------------+
| 1.                                 | ได้รับลดหย่อนอากรทั้งหมด             |
| อากร                               |                                 |
| ขาเข้าเฉพาะเครื่องจักรที่ไม่อยู่ในรายการปรับ |                                 |
| ลดอากรขาเข้าตามประกาศกระทรวงการคลังที่ |                                 |
| ศก. 13/2533                        |                                 |
+------------------------------------+---------------------------------+
| 2.                                 | ได้รับลดหย่อนร้อยละ 75              |
| อาก                                | ของอัตราปกติเป็นระยะเวลา 1 ปี       |
| รขาเข้าสำหรับวัตถุดิบและวัสดุที่ไม่มีในประเทศ | นับแต่วันที่นำเข้ามาครั้งแรก            |
+------------------------------------+---------------------------------+
| 3.                                 | ได้รับยกเว้นเป็นระยะเวลา 5 ปี        |
| อากรขาเข้าสำห                       | นับแต่วันที่นำเข้ามาครั้งแรก            |
| รับวัตถุดิบและวัสดุที่นำเข้ามาและส่งกลับออกไป |                                 |
+------------------------------------+---------------------------------+
| 4. ค่าขนส่ง ค่าไฟฟ้า และ ค่าน้ำประปา     | ให้หักค่าใช้จ่ายได้ 2 เท่า เป็นระยะเวลา |
|                                    | 10 ปี                            |
+------------------------------------+---------------------------------+
| 5.                                 | ให้หักค่าใช้จ่ายได้ร้อยละ 20           |
| เงินลงทุน                            | ของเงินลงทุน                      |
| ในการติดตั้งหรือก่อสร้างสิ่งอำนวยความสะดวก | นอกเหนือจากการหักค่าเสื่อมราคาตามปกติ |
+------------------------------------+---------------------------------+
| 6. ภาษีเงินได้นิติบุคคลสำหรับกำไรสุทธิ *    | ได้รับยกเว้นเป็นระยะเวลา 8          |
|                                    | ปีนับแต                           |
|                                    | ่วันที่เริ่มมีรายได้จากการประกอบกิจการ * |
|                                    | และได้รับ                         |
|                                    | ลดหย่อนสำหรับกำไรสุทธิที่ได้จากการลงทุน |
+------------------------------------+---------------------------------+
|                                    | ในอัตราร้อยละ 50 ของอัตราปกติมีกำหนด |
|                                    | 5 ปี                             |
|                                    | นับจากวันที่พ้นกำห                   |
|                                    | นดระยะเวลาที่ได้รับการส่งเสริมการลงทุน |
+------------------------------------+---------------------------------+
| 7. เงินปันผลจากกิจการที่ได้รับการส่งเสริม   | ได้รับยกเว้นไม่ต้อง                  |
|                                    | นำไปรวมคำนวณเพื่อเสียภาษีเงินได้ตลอดร |
|                                    | ะยะเวลาที่ได้รับยกเว้นภาษีเงินได้นิติบุคคล |
+------------------------------------+---------------------------------+

หมายเหตุ : * กรณีมีผลขาดทุนในระหว่างเวลาที่ได้รับยกเว้นภาษีเงินได้นิติบุคคล
จะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลมีกำหนดไม่เกิน
5 ปี นับแต่วันพ้นกำหนดเวลานั้น โดยจะเลือกหักจากกำไรสุทธิของปีใดปีหนึ่งหรือหลายปีก็ได้

3.2 การตลาดและภาวะการแข่งขัน

3.2.1 นโยบายและลักษณะการตลาดของผลิตภัณฑ์ที่สำคัญ

(ก) กลยุทธ์การแข่งขัน

- ด้านคุณภาพสินค้า

บริษัทให้ความสำคัญกับการผลิตอิฐมวลเบา แผ่นผนังและพื้นคอนกรีตมวลเบา เคาน์เตอร์มวลเบาสำเร็จรูป และคานทับหลังมวลเบาที่มีคุณภาพตามมาตรฐานของ HEBEL ประเทศเยอรมนี โดยใช้เทคโนโลยีการผลิตและเครื่องจักรที่ทันสมัย ผลิตภัณฑ์ของบริษัทจึงได้มาตรฐานสากลของ HEBEL ประเทศเยอรมนี และเป็นที่ยอมรับของลูกค้า นอกจากนี้ ผลิตภัณฑ์ของบริษัทได้รับการรับรองมาตรฐานผลิตภัณฑ์อุตสาหกรรม เลขที่ มอก.1505-2541 และ เลขที่ มอก.1510-2541 จากสำนักงานมาตรฐานผลิตภัณฑ์อุตสาหกรรม กระทรวงอุตสาหกรรม และได้รับการรับรองระบบ มาตรฐานสากล ISO 9001:2008 ทุกระบบงาน จาก UKAS ประเทศอังกฤษ ทั้ง 4 โรงงาน 

ผลิตภัณฑ์อิฐมวลเบา และแผ่นผนังและพื้นคอนกรีตมวลเบา เคาน์เตอร์มวลเบาสำเร็จรูป
และคานทับหลังมวลเบาของ Q-CON มีคุณสมบัติเด่นในด้านคุณภาพสินค้า ดังนี้

(1) ประหยัดพลังงาน เนื่องจากกันความร้อนได้ดีกว่าอิฐมอญกว่า 4 เท่า
ไม่เก็บความร้อนไว้ในตัวเอง รักษาอุณหภูมิภายในให้คงที่
ช่วยประหยัดจากการลดขนาดเครื่องปรับอากาศและลดค่าไฟฟ้าลงได้ประมาณร้อยละ 30

(2) น้ำหนักเบา เคลื่อนย้ายสะดวก เมื่อเปรียบเทียบกับอิฐมอญหรือแผ่นคอนกรีตทั่วไป
ทำให้ช่วยประหยัดจากการลดขนาดโครงสร้างอาคาร ฐานราก และเสาเข็ม

(3) ใช้งานง่าย รวดเร็ว เนื่องจากผลิตได้ขนาดมาตรฐานเท่ากันทุกก้อน
ทำให้ใช้งานง่ายโดยไม่ต้องอาศัยความชำนาญ ก่อเสร็จได้เร็วกว่าอิฐมอญ ก่อฉาบได้บางกว่า
ซึ่งช่วยในการประหยัดทั้งวัสดุและเวลา

(4) ทนไฟสูง กันไฟและทนไฟที่ 1,100 องศาเซลเซียส ได้กว่า 4 ชั่วโมง โดยไม่พังทลาย
ทนไฟได้นานกว่าผนังอิฐมอญ 2–4 เท่า ซึ่งช่วยจำกัดบริเวณและลดความเสียหายจากเพลิงไหม้
เพิ่มความปลอดภัยต่อชีวิตและทรัพย์สิน

(5) ป้องกันเสียง เนื่องจากมีฟองอากาศเล็กๆ ที่อยู่ในเนื้อคอนกรีตมวลเบาช่วยลดทอนความดัง
ดูดซับเสียงได้ดี

(6) ทนทาน ไม่เป็นพิษ มีความแข็งแรง รับแรงกดและแรงด้านข้างได้ดี
ไม่เป็นพิษต่อผู้ใช้เมื่อหยิบสัมผัส ปลวก หนู แมลง ไม่กัดเทาะ ทนทานต่อการสึกกร่อน
และสามารถทนต่อสภาพอากาศได้ทุกสภาวะ

  - ด้านราคา

การที่บริษัทนำเทคโนโลยีการผลิตที่ทันสมัย เครื่องจักรที่มีประสิทธิภาพ

เข้ามาใช้ในกระบวนการผลิต วางแผนการจัดการด้านการจัดหาวัตถุดิบ
และมีการจัดระบบสายการผลิตที่มีประสิทธิภาพ ทำให้สามารถควบคุมต้นทุนการผลิตได้
และบริษัทได้กำหนดราคาจำหน่ายผลิตภัณฑ์ที่เหมาะสม
ถึงแม้ว่าราคาผลิตภัณฑ์คอนกรีตมวลเบาของบริษัทจะสูงกว่าอิฐมอญ
และสูงกว่าผลิตภัณฑ์คอนกรีตที่มีน้ำหนักมาก
แต่ผู้ใช้ผลิตภัณฑ์ของบริษัทสามารถดำเนินการก่อสร้างได้รวดเร็วจึงประหยัดต้นทุนแรงงาน
รวมทั้งผลิตภัณฑ์ของบริษัทมีน้ำหนักเบาแต่รับแรงได้มากจึงช่วยประหยัดต้นทุนวัสดุฐานราก
นอกจากนี้คุณสมบัติพิเศษต่างๆ ของผลิตภัณฑ์ อาทิ เช่น เป็นฉนวนในตัวเอง ประหยัดพลังงาน ทนไฟ
ใช้งานง่าย ผลิตภัณฑ์ของบริษัทจึงเป็นที่นิยมใช้ในการก่อสร้างยุคใหม่
เพราะเกิดความคุ้มค่าทั้งในระยะสั้นและระยะยาว

- ด้านบริการ

บริษัทให้ความสำคัญกับการจัดส่งสินค้าให้ตรงตามระยะเวลาที่ลูกค้ากำหนด
นอกจากนี้ยังให้ความสำคัญกับบริการรับสั่งซื้อสินค้า และการรักษาความสัมพันธ์อันดีกับลูกค้า
หรือตัวแทนจำหน่าย โดยมีหน่วยงานและบุคลากรที่มีคุณภาพดูแลในเรื่องดังกล่าว

บริษัทมีศูนย์ Q-CON TRAINING CENTER ทั้งในภาคกลาง

(นิคมอุตสาหกรรมบางปะอิน จังหวัดพระนครศรีอยุธยา) และในภาคตะวันออก (นิคมอมตะซิตี้
จังหวัดระยอง) เพื่อสนับสนุนงานด้านการตลาดและการขาย โดยจัดให้ผู้สนใจ อาทิเช่น สถาปนิก
วิศวกร เจ้าของโครงการ ช่าง ผู้รับเหมา และร้านค้าวัสดุก่อสร้าง
ได้เข้าร่วมอบรมเพื่อเพิ่มพูนความรู้ในด้านการใช้งานผลิตภัณฑ์คอนกรีตมวลเบาของ Q-CON
ทั้งในด้านทฤษฎีและปฏิบัติ
อันเป็นการขยายช่องทางการประชาสัมพันธ์และการตลาดให้เพิ่มขึ้นอย่างต่อเนื่อง

  (ข) ลักษณะลูกค้าและกลุ่มลูกค้าเป้าหมาย

ลูกค้าและกลุ่มลูกค้าเป้าหมายของบริษัทจำแนกเป็น 5 กลุ่มใหญ่ ได้แก่

1. ลูกค้าในกลุ่มนี้ หมายถึง ลูกค้าที่มีความสัมพันธ์กับบริษัทในฐานะที่เป็นผู้ถือหุ้นรายใหญ่ บริษัทย่อย
บริษัทร่วม ของผู้ถือหุ้นรายใหญ่ และมีกรรมการร่วมกัน ได้แก่ บริษัทเอสซีจี เน็ตเวิร์ค แมเนจเม้นท์
จำกัด / บริษัทสยามมอร์ตาร์ จำกัด / บริษัทเอสซีจี เทรดดิ้ง จำกัด และ บริษัทโฮมโปรดักส์
เซ็นเตอร์ จำกัด (มหาชน) ลูกค้าในกลุ่มนี้ประกอบธุรกิจขายวัสดุก่อสร้างและเป็นตัวแทนจำหน่าย
และประกอบธุรกิจที่เกี่ยวข้องกับการพัฒนาอสังหาริมทรัพย์
จึงต้องการผลิตภัณฑ์ของบริษัทไปใช้ในการดำเนินธุรกิจ
เนื่องจากผลิตภัณฑ์ของบริษัทมีคุณสมบัติตรงกับความต้องการใช้
โดยลูกค้าในกลุ่มนี้ได้มีการสั่งซื้อสินค้าจากบริษัทสม่ำเสมอ

2. กลุ่มเอกชนทั่วไป
ที่ซื้อผลิตภัณฑ์ของบริษัทเพื่อนำไปใช้ก่อสร้างโครงการของตนและนำโครงการของตนไปขายหรือให้เช่า
ลูกค้าในกลุ่มนี้ ได้แก่ บริษัทพัฒนาอสังหาริมทรัพย์ทั่วไป ผู้รับเหมาก่อสร้าง
ซึ่งซื้อผลิตภัณฑ์ของบริษัทเพื่อนำไปใช้ก่อสร้างโครงการต่างๆ เช่น โครงการบ้านจัดสรร
โครงการอาคารชุดที่พักอาศัย โครงการอาคารสำนักงาน เป็นต้น

3. หน่วยงานราชการ ลูกค้าในกลุ่มนี้ ได้แก่ หน่วยงานราชการต่างๆ ,โรงพยาบาล ,สถานศึกษา
เป็นต้น

4. กลุ่มตัวแทนจำหน่าย ได้แก่ ลูกค้าที่เป็นตัวแทนจำหน่ายสินค้าของบริษัท

5. กลุ่มลูกค้าต่างประเทศ ในปี 2554 บริษัทมีการส่งสินค้าไปจำหน่าย ในต่างประเทศ ได้แก่
ประเทศในแถบ เอเชียตะวันออกเฉียงใต้ เป็นต้น

อย่างไรก็ตาม บริษัทได้ให้ความสำคัญกับการจำหน่ายสินค้าให้กับลูกค้าทุกกลุ่ม
รวมทั้งมีนโยบายในการรักษาความสัมพันธ์ที่ดีกับลูกค้าในกลุ่มต่างๆ ได้แก่
การรักษามาตรฐานของผลิตภัณฑ์ที่ส่งมอบ และการจัดส่งสินค้าให้ตรงเวลา เป็นต้น

(ค) การจำหน่ายและช่องทางการจำหน่าย

ผลิตภัณฑ์อิฐมวลเบา แผ่นผนังและพื้นคอนกรีตมวลเบา เคาน์เตอร์มวลเบาสำเร็จรูป
และคานทับหลังมวลเบาของบริษัท ปัจจุบันจำหน่ายทั้งในประเทศและต่างประเทศ
โดยมีช่องทางการจำหน่ายหลัก 2 ช่องทาง ดังนี้

(1) จำหน่ายผ่านผู้จัดจำหน่าย
โดยผู้จัดจำหน่ายดังกล่าวประกอบธุรกิจค้าส่งและค้าปลีกอุปกรณ์เกี่ยวกับก่อสร้างอาคารและที่อยู่อาศัยแบบครบวงจร
และได้สั่งซื้อผลิตภัณฑ์เพื่อไปจำหน่ายต่อ ซึ่งส่วนใหญ่เป็นร้านค้าโฮมมาร์ท ในสังกัดของเอสซีจี

  (2) จำหน่ายโดยตรงต่อลูกค้า โดยบริษัทมีบุคลากรทางด้านการตลาด

และการขายที่ติดต่อจำหน่ายโดยตรงต่อลูกค้า ลูกค้าที่ซื้อสินค้ากับบริษัทโดยตรง
เพื่อนำสินค้าไปใช้งานในโครงการของตนเอง ได้แก่ ผู้ประกอบการธุรกิจพัฒนาอสังหาริมทรัพย์
ผู้รับเหมาก่อสร้างขนาดใหญ่ และลูกค้าทั่วไป

3.2.2 ภาวะการแข่งขัน

(ก) สภาพการแข่งขันในอุตสาหกรรม

ในช่วงไตรมาสแรกของปี 2554 ภายหลังการสิ้นสุดโครงการกระตุ้นเศรษฐกิจต่างๆของภาครัฐ
ซึ่งทำให้เกิดภาวะชะลอตัวของผู้บริโภคในการตัดสินใจซื้อหรือโอนอสังหาริมทรัพย์
เพื่อรอดูนโยบายช่วยเหลือของภาครัฐ
อย่างไรก็ตามเมื่อสถานการณ์ทางการเมืองเริ่มมีเสถียรภาพที่ดีขึ้น
อีกทั้งความต้องการวัสดุก่อผนังโดยเฉพาะอย่างยิ่งเพื่อทดแทนอิฐมอญซึ่งนับวันจะมีการผลิตที่น้อยลงและต้นทุนการผลิตที่สูงขึ้น
ทำให้ภายหลังไตรมาสแรกของปี 2554
อุตสาหกรรมการก่อสร้างและอสังหาริมทรัพย์เริ่มกลับมาเป็นที่ต้องการของตลาดมากขึ้น
โดยเฉพาะอย่างยิ่งการก่อสร้างคอนโดที่อยู่อาศัยแนวสูงบริเวณรอบรถไฟฟ้าที่ขยายเส้นทางออกไป
อย่างไรก็ตามจากภาวะอุทกภัยช่วงไตรมาสสุดท้ายของปี 2554 ทำให้การก่อสร้างหยุดชะงักรวมทั้ง

การผลิตคอนกรีตมวลเบาไม่สามารถผลิตได้เนื่องจากการขาดแคลนวัตถุดิบและปัญหาการขนส่ง
ทำให้ภาวะของอุตสาหกรรมและการแข่งขันหดตัวลง

โดยรวมแล้วในปี 2554 อุตสาหกรรมคอนกรีตมวลเบามีอัตราการเติบโตเพิ่มขึ้นร้อยละ 11
เมื่อเทียบกับปีก่อน แม้ช่วงปลายปี 2554
มีผู้ผลิตคอนกรีตมวลเบาหลายรายได้รับผลกระทบจากอุทกภัยทำให้ไม่สามารถผลิตและส่งสินค้า
เพื่อตอบสนองความต้องการของตลาดได้ จนทำให้เกิดภาวะขาดแคลนสินค้าเป็นระยะเวลาประมาณ
2 เดือน

การที่คอนกรีตมวลเบากลายมาเป็นที่ยอมรับและต้องการของตลาดอย่างมากส่วนหนึ่งเป็นผลมาจากการที่บริษัทซึ่งเป็นผู้นำตลาดได้เข้าไปให้ความรู้กับผู้ใช้งาน
โดยเฉพาะอย่างยิ่งผู้รับเหมาทำให้มีความเข้าใจในการทำงาน และคุณสมบัติที่ดีของสินค้า
จนเห็นประโยชน์จากการใช้สินค้ามากขึ้นเรื่อยๆ ไม่ว่าจะเป็นความรวดเร็ว ลดเวลาก่อสร้าง
การทำงานที่ง่าย และ คุณประโยชน์ที่ช่วยกันความร้อน ลดค่าไฟฟ้าได้ 30% กันเสียง
และกันไฟได้นานถึง 4 ชม.
จนทำให้คอนกรีตมวลเบาเป็นที่ยอมรับอย่างกว้างขว้างมากขึ้นในวงการก่อสร้างไทย

(ข) คู่แข่งขัน

ในปี 2554 จำนวนผู้ผลิตคอนกรีตมวลเบาที่อยู่ในอุตสาหกรรมไม่เปลี่ยนแปลงจากปี 2553
ซึ่งส่วนใหญ่ใช้ระบบการผลิตแบบอบไอน้ำ (Autoclave) เป็นหลัก
โดยบริษัทยังคงเป็นผู้ผลิตรายใหญ่ที่สุดในจำนวนทั้งสิ้น 5 ราย
นอกจากนี้ยังมีผู้ผลิตในระบบการผลิตแบบไม่อบไอน้ำ ซึ่งผลิตภัณฑ์จะมีสีคล้ำ
โดยมีโรงงานตั้งกระจายอยู่ที่จังหวัดปทุมธานี เป็นหลัก
จากภาวะการเติบโตของตลาดคอนกรีตมวลเบา ซึ่งเข้าทดแทนตลาดผนังอิฐมอญ
โดยที่ปัจจุบันอยู่ในอัตราการทดแทนของปี 2554 อยู่ที่ประมาณร้อยละ 7 - 8
ทำให้เป็นที่สนใจของผู้ผลิตรายใหม่
ซึ่งมีความเป็นไปได้ที่อุตสาหกรรมคอนกรีตมวลเบาจะมีผู้ผลิตรายใหม่เพิ่มขึ้นในปี 2555 – 2556

3.3 การจัดหาผลิตภัณฑ์หรือบริการ

3.3.1 การผลิต

บริษัทมีโรงงานผลิตอิฐมวลเบา แผ่นพื้นและผนังคอนกรีตมวลเบา

เคาน์เตอร์มวลเบาสำเร็จรูป และคานทับหลังมวลเบา จำนวน 3 โรงงาน
ตั้งอยู่ที่นิคมอุตสาหกรรมบางปะอิน อำเภอบางปะอิน จังหวัดพระนครศรีอยุธยา บนเนื้อที่ 57 ไร่
65.2 ตารางวา โดยมีกำลังการผลิตรวมสูงสุดประมาณ 9 ล้านตารางเมตรต่อปี

ในปีปัจจุบันบริษัทได้ขยายกำลังการผลิต จากประมาณ 9 ล้านตารางเมตรต่อปี เป็นประมาณ 12
ล้านตารางเมตรต่อปี โดยการสร้างโรงงานแห่งที่ 4 ดำเนินงานโดยบริษัทย่อย คือ บริษัท คิว-คอน
อีสเทอร์น จำกัด มีโรงงานตั้งอยู่ที่นิคมอุตสาหกรรมอมตะซิตี้ จังหวัดระยอง บนเนื้อที่ 36 ไร่
212.32 ตารางวา โดยเปิดดำเนินงานเชิงพาณิชย์ ตั้งแต่เดือนกรกฎาคม 2549

เป็นต้นมา

ณ วันที่ 31 ธันวาคม 2554 บริษัทและบริษัทย่อยมีพนักงานรวมทั้งสิ้น

658 คน แบ่งเป็นวิศวกร 15 คน พนักงานประจำโรงงาน 509 คน และพนักงานประจำสำนักงาน
134 คน การทำงานของพนักงานประจำโรงงานแบ่งเป็น 3 กะๆละ 8 ชั่วโมง

3.3.2 การจัดหาวัตถุดิบ

วัตถุดิบสำคัญที่ใช้ในการผลิตอิฐมวลเบา แผ่นผนังและพื้นคอนกรีต

มวลเบา เคาน์เตอร์มวลเบาสำเร็จรูป และคานทับหลังมวลเบา ประกอบด้วย ปูนซีเมนต์ ทราย
ปูนขาว ยิปซั่ม สารกระจายฟองอากาศ และเหล็กเส้น ผ่านการผสมด้วยสูตรพิเศษเฉพาะตัว และ

ถูกทำให้แข็งด้วยการอบไอน้ำภายใต้ความดันและอุณหภูมิประมาณ 180 องศาเซลเซียส จนได้

ผลิตภัณฑ์คอนกรีตมวลเบา

วัตถุดิบประเภท ปูนซีเมนต์ ทราย ปูนขาว ยิปซั่ม และเหล็กเส้น บริษัท

มีการจัดซื้อจากในประเทศทั้งหมด มีเฉพาะวัตถุดิบที่เป็นสารกระจายฟองอากาศที่จัดซื้อจาก

ต่างประเทศ บริษัทมีโยบายในการจัดซื้อวัตถุดิบโดยพิจารณาถึงคุณภาพของวัตุดิบเป็นสำคัญ
และสั่งซื้อในปริมาณที่เหมาะสมกับการใช้ในการผลิต
ขณะเดียวกันต้องเป็นราคาวัตถุดิบในระดับราคาที่เหมาะสม อย่างไรก็ตาม
เนื่องจากบริษัทมีสัมพันธ์อันดีกับผู้จำหน่ายวัตถุดิบ รวมทั้งมีการสั่งซื้ออย่างต่อเนื่องเป็นประจำ
โดยส่วนใหญ่จึงได้ราคาวัตถุดิบในราคาที่ผู้จำหน่ายขายส่งให้กับลูกค้าที่ดี
และเนื่องจากวัตถุดิบส่วนใหญ่จัดซื้อภายในประเทศ และมีผู้จำหน่ายหลายราย
ในระยะที่ผ่านมาบริษัทจึงไม่ประสบปัญหาการขาดแคลนวัตถุดิบ
นอกจากนี้ในกรณีที่มีการขาดแคลนวัตถุดิบ

เกิดขึ้นบริษัทมีนโยบายรองรับโดยการทำสัญญาซื้อวัตถุดิบระยะยาว

ในช่วงระยะเวลา 3 ปีที่ผ่านมา (พ.ศ. 2552 – 2554)
บริษัทไม่มีการซื้อวัตถุดิบจากผู้จัดจำหน่ายรายใดเกินร้อยละ 30 ของต้นทุนวัตถุดิบทั้งหมด

  3.3.3 ผลกระทบต่อสิ่งแวดล้อม

การผลิตของบริษัทไม่ส่งผลกระทบต่อสิ่งแวดล้อม เนื่องจากบริษัทมี

เทคโนโลยีในการผลิตที่ทันสมัย
มีการใช้เครื่องจักรที่มีคุณภาพในการผลิตรวมทั้งกระบวนการผลิตอิฐมวลเบา แผ่นผนังมวลเบา
พื้นคอนกรีตมวลเบา และคานทับหลังมวลเบา ไม่ก่อให้เกิดของเสียที่กระทบต่อสิ่งแวดล้อม

ก่อนจัดตั้งโรงงาน บริษัทได้ขออนุญาตจัดตั้งโรงงานจากการนิคม

อุตสาหกรรมแห่งประเทศไทย ซึ่งต้องระบุถึงการจัดการด้านสิ่งแวดล้อม เช่น วิธีการบำบัดน้ำเสีย
เป็นต้น โดยบริษัทได้รับใบอนุญาตจัดตั้งโรงงานจากการนิคมอุตสาหกรรมแห่งประเทศไทย

ใบอนุญาตดังกล่าวมีอายุ 5 ปี และต่อใบอนุญาตเมื่อหมดอายุ

ในระยะเวลา 3 ปีที่ผ่านมา (2552-2554) บริษัทไม่มีข้อพิพาทหรือถูก

ฟ้องร้องเกี่ยวกับสิ่งแวดล้อม

  3.4 งานที่ยังไม่ได้ส่งมอบ

ไม่มี เนื่องจากบริษัทมีการรับรู้รายได้เมื่อมีการส่งมอบสินค้า

4. การวิจัยและพัฒนา

  “ ประกาศของคณะกรรมการกำกับตลาดทุน ที่ ทจ.11/2552 เรื่อง หลักเกณฑ์ เงื่อนไข
  และวิธีการรายงาน
  การเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์
  ได้ยกเลิกหัวข้อนี้ ”

ไม่มี เนื่องจากบริษัทมีการรับรู้รายได้เมื่อมีการส่งมอบสินค้า